Informació, preguntes i respostes\nAlternativa | 06 Abril, 2017 08:56 | Compartir:\nAquí teniu un resum de la segona part del Ple ordinari de març, amb les informacions i les dacions de compte de resolucions de Batlia i les respostes de l’equip de govern a les nostres preguntes, començant per les que quedaven per respondre del passat mes de febrer, properament publicarem les preguntes i respostes del ple de març\nInformacions de Batlia\n- Dia 9 de març l’ajuntament va ser condecorat per una associació per l’ajuda prestada a la família de Olivia Encinas.\n- S’ha celebrat un ple extraordinari de la Mancomunitat del Nord on es dona compte dels resultats del 2015 i 2016 i s’aproven els comptes de dits exercicis\n- Ja han sortit les subvencions del Consorci Serra de Tramuntana per a rehabilitació d’elements arquitectònics, etnològics o espais naturals, tant per ajuntaments com particulars.\n- S’ha firmat aquest març un conveni de col·laboració entre l’Ajuntament i l’Associació de Comerciants.\n- Celebració de la primera reunió per impulsar una xarxa de municipis amb gestió pública de l’aigua.\n- Celebració de la junta local de seguretat per tractar problemàtiques del poble i es signà el conveni per compartir informació entre la policia local i la Guàrdia Civil per lluitar contra la violència de gènere, també es tractà el tema de intentar tenir un traductor per facilitar els tràmits als visitants..\n- 2 convenis amb l’Imas.\n- 2 convenis amb Gaspar Hauser de cessió d’ús d’una aula de l’escola Costa i Llobera.\n- També s’aprovà el borsí d’auxiliars administratius personal funcionari.\nDació de comptes\n- Modificació del pressupost prorrogat del 2016\nPreguntes del ple de febrer:\n7- Vam escoltar la informació que va donar el batle a la ràdio municipal sobre la participació a la mesa de batles i batlesses de la Serra de Tramuntana i que el Puig de Maria no podia accedir a les subvencions per a la rehabilitació d’elements d’interès etnològics i arquitectònics. Aquesta impossibilitat en que es fonamenta concreta i legalment? Es pot fer alguna cosa per canviar aquesta situació?\nEs concreta en l’àmbit. El Puig no està a la Serra i no pot accedir a dites subvencions. Sembla absurd però és així, i sembla que no es pot fer res.\n8- En que va consistir la reunió amb afectats de l’UNAC 33 de Cala sant Vicenç del 7 de febrer?\nEs reuniren amb els veïns que havien demanat la reunió, i parlaren d’uns pagaments que aquests tenen pendents de les contribucions especials que han de pagar per unes obres d’urbanització, i varen explicar quina era la situació arran d’uns recursos contenciosos que havien interposat.\n9- Han valorat col·locar el retrat de Clara Hammerl en un lloc més destacat de la sala amb motiu de la declaració del 2017 per part del Consell com any de Clara Hammerl, dins la campanya Mallorca té nom de dona?\nVaren dir que el podrien posar en una zona més propera i visible, i parlant amb el batle, consideraren que caldria triar-ho entre tots, en una de les dues parets laterals, els més proper a la principal a la qual no hi cap ja que hi ha el retrat del monarca espanyol i el quadre de Dionís Bennàssar de qui també es celebra l’aniversari.\nAl lloc del retrat de Felip VI hi estaria molt bé!!!!!\n10- Ens podien informar de la reunió de dilluns dia 30 de gener en relació a distintes mesures a favor de la protecció cardíaca, dins la iniciativa Pollença municipi cardioprotegit.\nHi participà el tècnic de medi ambient, l’inspector de policia i un tècnic de fora que els informà de mesures a tirar endavant per aconseguir ser un municipi cardioprotegit com instal·lar desfibril·ladors, campanyes de formació i serveis de manteniment, i això els va il·lustrar per dur a terme la licitació per a l’adquisició de desfibril·ladors.\nA veure si això es cert i es pot donar compliment a la moció que presentàrem.\n11- Al ple ordinari del mes d’octubre del 2015 els hi demanàrem sobre quina era la previsió per a regularitzar el contracte de serveis d’enginyeria d’EMSER. La resposta que obtinguérem fou que aquest contracte es regularitzaria el 2016. Per quin motiu no s’ha fet? Quina és la nova previsió?\nEstan fent feina amb els plecs i després es licitarà al primer semestre de 2017. Esperem que no sigui igual que l’anterior vegada que demanarem pel tema.\n12- Dues recents sentències del Tribunal Suprem (18/09/2014 i 06/07/2016), i per tant jurisprudència ferma, estableixen que les societats mercantils públiques no estan sotmeses als mateixos principis constitucionals (d’igualtat, mèrit i publicitat) d’accés a la funció pública i que la contractació indefinida no fixa no n’és d’aplicació. Des d’EMAYA ens han dit que els indefinits no fixos són considerats com a fixos i que s’està negociant que els contractes en frau de llei es regularitzin. Què farà, o està fent, la gerència d’EMSER davant aquesta nova doctrina jurisprudencial?\nEls delegats presentaren un escrit en aquest sentit i la gerència demanà un informe extern i un als serveis jurídics, que després es passaren als tècnics de la casa perquè els valoressin, i Emser complirà amb el que diguin aquests.\nEsperarem i veurem com actua la gerència, tot i que per experiència sabem que pot fer qualsevol cosa, ho diguin o no els serveis jurídics.\n13- Tenint en compte que uns dels objectes principals de la nova Llei 39/2015, del Procediment Administratiu Comú, és aconseguir una administració basada en un funcionament íntegrament electrònic en un termini màxim de dos anys, quines actuacions s’estan portant a terme des de l’Ajuntament de Pollença per a donar compliment a aquesta llei?\nS’estan implantant els procediments electrònics, la tramitació de l’expedient electrònic ja casi ha arribat a tot l’ajuntament, i estan dins els terminis que marca la llei. Quan acabi la part interna ho obriran als ciutadans a través de l’oficina electrònica.\nA veure si això és cer, perquè la sensació que té qualsevol ciutadà es que a nivell electrònic la situació és la mateixa que fa bastants anys, començant per una plana web molt millorable.\n14- La Llei 19/2013, de transparència, accés a la informació pública i bon govern, entrà en vigor el desembre 2015. Com és possible que EMSER no compleixi, pràcticament, amb cap de les disposicions d’aquesta? Quan es solucionarà?\nSegons el regidor es compleix la llei a la perfecció.


Cala Anguila, primera platja sense fum de la comarca del Llevant de Mallorca - Visit Manacor\nCal recordar els efectes negatius de fumar. De fet, el tabac és la causa directa de nombroses patologies com el càncer de pulmó, la malaltia pulmonar obstructiva crònica o malalties cardiovasculars, i és un agreujant d’altres malalties.\nEn aquest sentit, la Direcció General de Salut Pública remarca l’objectiu d’ampliar els espais lliures de fum “i que la gent sigui conscient de la importància d’abandonar un hàbit perjudicial i d’adoptar un estil de vida saludable”. Paral·lelament, “aquesta mesura pretén evitar el perill que suposen les llosques per als infants petits que juguen a l’arena, els quals se les poden empassar accidentalment”.\nLa xarxa de platges sense fum s’ha posat en marxa de manera pilot, és voluntària, i els ajuntaments poden decidir quina part del litoral se suma a la iniciativa. L’Ajuntament de Manacor destaca la finalitat d’aquesta campanya. La regidora de l’Àrea d’Economia, Hisenda i Promoció, Maria Antònia Truyols, el delegat responsable de la Zona Costanera, Sebastià Nadal, subratllen la importància de conscienciar en positiu a la població (persones residents i visitants), apel·lant a la responsabilitat, al civisme i al respecte.\nA Cala Anguila s’informa de la iniciativa mitjançant la senyalització i el repartiment de fullets. No de bades, les autoritats adverteixen que les llosques són el residu tòxic més abundant de les escombraries marines, fins i tot per davant dels plàstics, i només en cal una per contaminar vuit litres d’aigua. A l’acte de presentació que va tenir lloc a la mateixa platja hi assistiren la Directora General de Salut Pública, Maria Antònia Font; el Director General de Residus i Educació Ambiental, Sebastià Sansó; la responsable de la iniciativa Xarxa de platges sense fum, Francisca Bibiloni; el batle de Manacor, Miquel Oliver; la delegada de Turisme, Maria Antònia Truyols; el delegat de la Zona Costanera, Sebastià Nadal i el delegat d’Activitats, Carles Grimalt.\nA banda dels motius de salut i mediambientals, la xarxa de platges sense fum “vol millorar la convivència en la gestió de les platges, ja que les platges brutes generen malestar en les famílies, sobretot si hi van amb infants, i des del punt de vista turístic cada vegada es valoren més les platges sense fum com a reclam d’un turisme familiar i que la brutor genera més despeses en neteja”. Per tot plegat, es tracta d’un valor afegit per tenir en compte. El Govern de les Illes Balears detalla els objectius de la iniciativa al següent lloc web:


Biblioteca de Centelles: Dia mundial per la lluita contra la Sida\nEl proper 1 de desembre es commemora el Dia mundial per la lluita contra la Sida.\nDes de l'any 1988, aquest dia, persones de tot el món uneixen esforços per fomentar la conscienciació en relació al VIH/sida i mostrar la solidaritat internacional, així com per donar a conèixer la situació pel que fa a la prevenció i el tractament de la infecció arreu del món i impulsar-ne avenços.\nAl primer pis de la Biblioteca, des d'avui fins el 5 de desembre, podeu donar un cop d'ull a la mostra de llibres que té com a fil conductor la Sida i emportar-vos-en en préstec.\nTambé hi trobareu informació sobre les activitats organitzades pel Punt d'Informació Jove (PIPA) i l'Espai Jove, amb una guia de recursos d'interès i de lectures recomanades; a més d'altres informacions especialment pensades per al públic jove.\nI, si voleu mostrar la vostra conscienciació respecte aquesta infecció, també hi trobareu llaços vermells.\nTeniu més informació sobre el VIH/Sida al Canal Salut de la Generalitat de Catalunya.\nSeguim fent camí en la lluita contra la Sida.\nPublicat per Biblioteca "La Cooperativa" de Centelles a 6:06 p. m.\nEtiquetes de comentaris: Actualitat, Adults, Joves, Miscel·lània, Recomanacions de lectura


Col·legis Oficials de Metges aposten per la sedació pal·liativa enfront de l'eutanàsia\nHan presentat una nova guia, en ella expliquen els protocols i els fàrmacs que haurien de conéixer tots els professionals per a evitar el sofriment dels malalts\ndivendres, 23 de juliol 2021 - 21:44h\nEl Consell General de Col·legis Oficials de Metges ha presentat una nova guia de sedació pal·liativa amb els protocols i els fàrmacs que haurien de conéixer tots els professionals per a evitar el sofriment de les persones que estan en els últims moments de vida.\nEsta guia ha sigut elaborada al costat de la Societat Espanyola de Cures Pal·liatives i la intenció és repartir nombrosos exemplars entre els col·legis mèdics, estudiants i residents.\nDiferències entre l'eutanàsia i la sedació pal·liativa\nEn una roda de premsa, el director del Consell, Tomás Cobo, ha manifestat: "L'eutanàsia no és un tractament mèdic. La sedació pal·liativa sí que és un acte mèdic”.\nPer part seua, el doctor Marcos Gómez Sancho també ha volgut deixar clares quines són les diferències entre la sedació pal·liativa i l'eutanàsia. Per això, ha explicat que la sedació pal·liativa "és la disminució deliberada de la consciència, amb el consentiment informat del pacient, per a evitar un sofriment insostenible causat per un símptoma refractari, és a dir, que ja no respon als tractaments disponibles".\nAixí mateix, ha assenyalat que la sedació pal·liativa "alleuja el sofriment del malalt, no posa fi a la seua vida”. Es basa normalment en les benzodiazepines, apunta, no directament en els barbitúrics, sempre amb les dosis mínimes per a aconseguir el seu objectiu, no amb dosis letals. "El resultat és una persona sense sofriment, no morta", indica.\nSegons el doctor, les diferències entre ambdues les separa "una ratlla molt fina, però perfectament nítida que permet diferenciar entre el que és un acte mèdic i ho és que l'acte eutanàsic". En la guia subratllen que, com a acte mèdic, esta pràctica no admet l'objecció de consciència, alguna cosa que sí que s'ha regulat per a l'eutanàsia. A més, inclou un apartat sobre la sedació pal·liativa en pediatria, en el qual s'aconsella recaptar el consentiment escrit dels pares.\nSobre la llei de l'eutanàsia\nEl mes de març passat, Espanya va aprovar la llei de l'eutanàsia i es va convertir en el sisé país del món amb una norma que regula el "dret a morir". Sobre això, Gómez Sancho, considera que "aprovar eixa llei quan en mitjana Espanya no hi ha cures pal·liatives és començar la casa per la teulada".\nSegons ha comentat, al voltant de 75.000 malalts moren cada any a Espanya amb un sofriment intens i sense accés a cures pal·liatives. A més, assenyala que falten 71.000 llits en centres sociosanitaris per a pacients crònics.


La pandèmia complica, per segon any, el dia de la Mona a Catalunya\nLa pandèmia complica i condiciona, per segon any, la venda i el consum de la típica Mona de Pasqua\nTot i això, des del gremi de pastissers asseguren que la campanya de 2021 és molt més bona que la de l’any passat, viscuda en ple confinament\nper Albert Oliva 05/04/2021 06:00h\nDilluns de Pasqua, conegut popularment com el dia de la Mona, dona l’última oportunitat de la Setmana Santa per a fer activitats de lleure. L’any passat, qualsevol intent per fer una escapada es va haver d’avortar pel confinament sever que es va aplicar a causa de la pandèmia de la Covid-19 i, aquest 2021, les trobades familiars i amb els grups d’amics també es veuen condicionades per les restriccions que encara hi ha establertes.\nEn aquest sentit, la Generalitat de Catalunya ha restringit a 6 persones les reunions, sense límit de bombolles, però s’han prohibit les trobades de més de 4 persones no convivents en espai tancats. Per tant, no es poden fer visites a familiars o amics en cases particulars i qualsevol opció d’esbarjo prevista per avui passa, obligatòriament, per a fer-la a l’aire lliure o en jardins privats. Pel que fa a la mobilitat, es permet sortir de la comarca sempre que les relacions socials siguin amb la bombolla de convivència, amb la qual cosa també es dificulten, notablement, les trobades d’amics i familiars que no conviuen en un mateix espai.\n«Vendrem un 40% menys de mones»\nAquest context complex i les restriccions en la mobilitat i la interacció social han condicionat, fortament, les vendes del gremi de la fleca i la pastisseria, ja que per segon any consecutiu es preveu una davallada de les vendes de les Mones i les figures de xocolata a causa d’una baixada del nombre de trobades que es faran per anar a menjar aquest dolç típic de la Pasqua catalana.\nEl propietari de la mítica Pastisseria Valls de la capital de l’Alt Camp, per exemple, exposa a TarragonaDigital que enguany, davant de la incertesa, han preferit treballar només sota comanda i que el volum d’encàrrecs ha estat molt inferior al d’un any normal. «Hem agafat un 40% menys de comandes i això ho atribuïm a la incertesa que hi ha hagut fins l’últim moment en els possibles canvis de les restriccions», explica Roger Vallvé.\nUna tònica que també ha comptat amb excepcions, com expliquen des del Forn Huguet de Reus. En el seu cas, Ramon de la Fuente afirma que «enguany, almenys de moment, s'ha recuperat bé». Les xifres de venda s'han tornat a equiparar a les d'un any ordinari, i si bé es tendeix a demanar mones més petites, no és un fet atribuïble directament a la pandèmia, sinó que és una tendència que ja s'ha anat detectant els darrers anys.\n«Ja fa uns anys que les mones no fan més d'un quilo, son una excepció», explica. Es va notar especialment l'any passat, però el canvi principal entre el 2020 i el 2021 ha sigut l'obertura de la mobilitat. «Com que la gent es pot desplaçar, l'han vingut a buscar; l'any passat vam repartir-ho gairebé tot, i enguany no tenim bo i res, de repartiment».\nOn no s'ha recuperat la normalitat és a establiments que només venen, per exemple, les figures de xocolata. Al Colmado Baró, després que l'any passat només es vengués entre un 30% i un 40% del que sol ser habitual, aquest 2021 han recuperat una mica les xifres, que s'han quedat al voltant del 70% del que se sol registrar per Setmana Santa.\nExpliquen que, després que l'any passat el confinament trunqués dràsticament les vendes, enguany han preferit curar-se en salut. Igual que altres establiments, també de pastisseria, han fet més comandes si ha calgut, però més reduïdes i, en alguns casos del sector pastisser, gairebé s'han limitat a treballar per encàrrec.\ngastronomia Valls Setmana Santa Coronavirus


El Barça no respecta el dret a la informació - SPC Sindicat de Periodistes de Catalunya - Sindicat de Professionals de la Comunicació\nInici/Comunicats/El Barça no respecta el dret a la informació\nEl Sindicat de Periodistes de Catalunya / Sindicat de Professionals de la Comunicació dóna suport a les queixes expressades pels reporters gràfics que cobreixen l’activitat del FC Barcelona davant les traves que posa el club per al lliure exercici de la professió. Des de la represa dels entrenaments, els responsables de l’entitat blaugrana neguen l’accés dels professionals als recintes d’entrenament per tal d’obtenir imatges de l’activitat del primer equip de futbol. Aquesta situació culmina la dinàmica endegada fa temps de creixents restriccions per part del club a la tasca dels professionals de la imatge.\nL’excusa que ja se servirà a tots els mitjans de comunicació imatges facilitades pel propi Barça no és assumible de cap manera. Entenem que el FC Barcelona és una entitat privada amb el dret a marcar la seva política de comunicació però, al mateix temps, la seva gran projecció pública l’obliga a adaptar-se a les exigències de qualsevol societat democràtica pel que fa a l’accés a la informació. La publicació d’imatges obtingudes des de distàncies tan allunyades a on es fa l’activitat esportiva no perjudica només els professionals i els mitjans per als quals treballen sinó també els seguidors del club, els afeccionats al futbol i el públic. A més, les fotografies servides als mitjans de comunicació empobreixen el món del mateix Barça, ja que solament es dóna una visió, la dels fotògrafs del club, que és limitada (sense que això signifiqui cap critica a la seva feina), en un món tan ric en imatges com és el de l’esport.\nL’SPC creu també que els criteris que aplica des de fa pocs dies el club blaugrana no s’ajusten als principis de transparència expressats per la nova junta directiva de l’entitat, a la qual sol·licitem que es replantegi aquesta decisió i que torni a permetre l’accés dels mitjans als entrenaments de l’equip, sense que això hagi de comportar una alteració en el seu treball. Per al sindicat, mantenir l’actual fórmula seria enrocar-se en actituds poc respectuoses amb el dret a la informació de la ciutadania, i no s’adiria amb la tradició del FC Barcelona.


Actualitat - AraVallès\nDilluns, 19 de febrer de 2018 19:10 h\nEconomia Divendres, 29.12.2017. 10:32 h\nEl sector experimenta un nou creixement\nSegons les dades de l’Anuari econòmic comarcal 2017 elaborat pel BBVA, que recull les dades de l’any passat i que ha facilitat el despatx d’advocats i economistes Advisoria, el Vallès Oriental és la segona comarca catalana on ha crescut més el sector de la construcció l’últim any. [+]\n1014 lectures Afegeix comentari\nSocietat Dimecres, 27.12.2017. 17:32 h\nLes Franqueses posa en marxa el nou servei de neteja viària i recollida selectiva de residus\nDurant el mes de desembre s’han començat a substituir els contenidors i s’ha renovat la flota de vehicles\nL’estand de l’Ajuntament de les Franqueses del Vallès a la Fira de Nadal va ser el tret de sortida de la campanya “Siguem Sincers”. Una campanya que pretén conscienciar la ciutadania per aconseguir un municipi molt més sostenible. I és que, si ja fa uns mesos anunciàvem el nou servei de neteja viària i recollida selectiva de residus i d’orgànica, ara ja es poden començar a apreciar els canvis als carrers. [+]\n1239 lectures Afegeix comentari\nSocietat Dimecres, 27.12.2017. 12:18 h\nS'activa el pla d'emergències Ventcat al Vallès Oriental\nA partir del migdia, el vent pot arribar a ratxes de 72 km/h a la comarca segons les previsions del Servei Meteorològic de Catalunya\nProtecció Civil de la Generalitat ha activat l’alerta del Pla Especial d’Emergències per risc de Vent a Catalunya VENTCAT d’acord amb les previsions del Servei Meteorològic de Catalunya SMC i per les afectacions que se'n poden derivar. El vent bufarà de component nord i oest, i pot arribar als 72 km/h a la comarca del Vallès Oriental. [+]\n1242 lectures Afegeix comentari\nSocietat Divendres, 22.12.2017. 17:15 h\nIngressa a presó un lladre especialitzat en robatoris a domicilis\nEls investigadors el relacionen amb 10 robatoris amb força consumats i dues temptatives a diverses poblacions del Vallès Oriental\nAgents dels Mossos d'Esquadra han detingut un home de 24 anys i nacionalitat albanesa, sense domicili conegut, que circulava per la C-33 amb un vehicle sostret sospitós de ser l'autor de diversos robatoris a interiors de domicilis a diverses poblacions del Vallès Oriental. [+]\n1404 lectures Afegeix comentari\nSocietat Divendres, 22.12.2017. 16:58 h\nL'home, veí de Montmeló, haurà de comparèixer periòdicament davant del jutge\nEl jutjat d'Instrucció número 1 de Granollers ha acordat aquest divendres la llibertat provisional per a l'agent dels Mossos d'Esquadra detingut per punxar rodes de camions a l'AP-7, al seu pas pel Vallès. Tot i així, el jutge ha decidit, com a mesura cautelar, que l'agent comparegui puntualment al jutjat, se li retiri el permís de conduir, se l'inhabiliti per a l'exercici de la seva professió, se li prohibeixi la sortida de l'Estat, se li retiri el passaport i se li intervingui el seu vehicle, segons fonts judicials. [+]\n1372 lectures Afegeix comentari\nSocietat Divendres, 22.12.2017. 11:24 h\nVuit persones intoxicades per la mala combustió d'una caldera a una casa de les Franqueses\nEls Bombers han precintat l'aparell i han ventilat l'habitatge de dues plantes i soterrani\nVuit persones han resultat intoxicades aquest dijous a la nit per la mala combustió d'una caldera d'una casa de les Franqueses del Vallès. Els Bombers de la Generalitat han rebut l'avís de foc a les 10.10 h i fins al lloc s'hi han desplaçat tres dotacions d'aquest cos i cinc ambulàncies del Sistema d'Emergències Mèdiques (SEM). [+]\n1490 lectures Afegeix comentari\nPolítica Divendres, 22.12.2017. 11:08 h\nLa suma de les forces independentistes a la comarca supera en més de 4 punts els suports als partits unionistes\nEl Vallès Oriental és una de les nou comarques catalanes en què Ciutadans s'ha imposat com a primera força en les eleccions al Parlament del 21 de desembre. Per la seva banda, els partits independentistes (ERC, JxCat i CUP) sumen el 47,6% dels suports a la comarca (116.943 vots) davant del 43,3% que sumen amb 106.545 vots els partits unionistes (Cs, PSC i PP). [+]\n3098 lectures Afegeix comentari\nPolítica Dijous, 21.12.2017. 18:35 h\nLa participació al Vallès Oriental a les 18 h, poble a poble\nEl 68,89% dels electors del Vallès Oriental havien passat per les urnes a les 18 h, un 4,5% més que ara fa dos anys\nGairebé set de cada deu electors de la comarca ja havien exercit el seu dret a vot a les 18 h en aquesta jornada d'eleccions al Parlament de Catalunya. La participació és notablement superior a les registrades els anys 2015, 2012 i 2010. [+]\n1904 lectures Afegeix comentari\nDijous, 21.12.2017. 14:08 h\nLa participació al Vallès Oriental a les 13 h, poble a poble\nA les 13 h el percentatge d'electors que havien anat a les urnes era del 34,3%, dos punts i mig inferior al de 2015\nCues des de primera hora del matí a moltes meses\nLa participació al Vallès Oriental i a Catalunya en les eleccions d'aquest dijous al Parlament es manté alta però lleugerament per sota de la registrada el 27-S de 2015. Amb tot, a les 13 h més d'un terç dels electors han exercit el seu dret a vot. [+]\n1520 lectures Afegeix comentari\nSocietat Dimecres, 20.12.2017. 16:27 h\nCardedeu ven dues parcel·les per 840.000 euros per finançar la reforma de la Tèxtil Rase\nEls dos solars són d’ús industrial i estan ubicats al sector PMU 24 del Polígon Sud\nL'Ajuntament de Cardedeu ha venut les dues parcel·les que havia posat a la venda per un total de 842.975 euros a Imersa Patrimonial SL amb l'objectiu d'obtenir part del finançament necessari per reformar la Tèxtil Rase. [+]\n1499 lectures Afegeix comentari\nSocietat Dimarts, 19.12.2017. 18:01 h\nCau un grup criminal especialitzat en robatoris amb violència a domicilis i furts que va actuar al Vallès Oriental\nUtilitzaven el mètode de 'taca' en persones en edat avançada quan sortien del banc\nEls Mossos d'Esquadra han detingut un home i quatre dones com a presumptes membres d'un grup especialitzat en robatoris amb violència a domicilis, dos robatoris amb violència i vuit furts arreu de Catalunya, alguns dels quals al Vallès Oriental. Els arrestats tenen entre 20 i 61 anys i són de nacionalitat xilena i veïns del Prat i Cornellà de Llobregat. [+]\n1211 lectures Afegeix comentari\nSocietat Dimarts, 19.12.2017. 13:52 h\nL’Hospital de Mollet posarà en marxa una unitat de medicina esportiva\nL’àrea es coordinarà amb àmbits com traumatologia i cardiologia per donar un servei integral al pacient\nLa Fundació Sanitària Mollet (FSM) estrenarà al gener una unitat especialitzada en medicina esportiva, que pretén ser referent en l’àmbit al Baix Vallès. Dimarts, aprofitant la capitalitat de Mollet com a ciutat europea de l’esport, l’Ajuntament acollia la presentació del dispositiu hospitalari, que es preveu posar en marxa a partir de l’11 de gener. [+]\n1353 lectures Afegeix comentari\nSocietat Dimarts, 19.12.2017. 12:51 h\nLa policia manté un dispositiu obert des d'aquest dimarts al matí\nEls Mossos d'Esquadra han detingut un sospitós per punxar massivament les rodes de desenes de camions i furgonetes a l'AP7, al seu pas per diversos punts del Vallès, segons ha avançat l'ARA i han confirmat fonts policials a l'ACN. La policia catalana manté un dispositiu obert des d'aquest dimarts al matí, que de moment s'ha concretat amb la detenció d'una persona. [+]\n1272 lectures Afegeix comentari\nSocietat Dilluns, 18.12.2017. 10:25 h\nLa Guàrdia Civil intervé 3,3 tones d'haixix i 5.800 plantes de marihuana a Llinars del Vallès\nEls tres detinguts utilitzaven naus embargades i distribuïen la droga en camions carregats d'aliments\nLa Guàrdia Civil ha intervingut a Llinars del Vallès 3.326 quilos d'haixix i ha desmantellat una de les plantacions de cànnabis interior més importants de Catalunya, en l'operatiu denominat Perunkas. En l'operació, que va començar el febrer i es va dur a terme en dues fases, han detingut tres persones, que duien a terme l'activitat en diverses naus d'un polígon industrial aprofitant que estaven embargades per bancs. [+]\n5611 lectures Afegeix comentari


Projecte Joves "El Click" – Salesians Sant Jordi – PES Navas\nProjecte Joves "El Click"\nSalesians Sant Jordi – PES Navas\nJoves “El Click”\nEl projecte va sorgir inicialment al 2013-14 com aula d’estudi per joves acompanyats de voluntaris per donar resposta als que acabaven el centre obert i no tenien possibilitat d’un professor particular o adults que els acompanyin i motivin a continuar, justament al moment que han deixat l’escolaritat obligatòria. Al 2014 van rebre una aportació extraordinària de l’ajuntament de Barcelona per un acord entre diferents sindicats d’utilització d’un diners generats fruit d’una vaga i que van decidir destinar-los a un projecte de prevenció amb joves que va ser el nostre. També el districte ha col·laborat des de el primer any. Hem estat un dels pocs espais a Barcelona on els joves majors de 16 anys podien tenir un acompanyament a l’estudi i resoldre dubtes de manera gratuïta pels joves sense possibilitats de pagar una acadèmia o professors particulars.\nEs tracta d’un servei sòcio-educatiu destinat a donar suport als/les adolescents i joves en situació de vulnerabilitat amb la finalitat que puguin assolir progressivament la capacitat de gestionar les seves responsabilitats personals i socials, millorar la seva qualitat de vida, prevenir conductes de risc i potenciar la seva inclusió social.\nEl projecte es diu “El Click” perquè tots tenim un moment a la vida al que fem “Click” i deixem de fer les coses perquè ens ho diem altres i comencem a fer i les coses perquè volem, perquè ho escollim. Aquest camí cap la presa de decisions i responsabilitat amb un mateix i amb la societat és “El Click” que volem potenciar.\nEn aquest blog els participants troben un espai comú, per publicar entrades que parlin dels seus interessos, aficions, coneixements o experiencies viscudes al projecte.\nAmistad Infiltrada (Wattpad)\nCartell Joves El Click “Això passa a Navas”\nPaella por David Muñoz\njovesclick en Joves “El Click” e…\nAnónimo en Joves “El Click” e…\njovesclick en DÍA DE LA NACIÓN CHINA\njovesclick en EL FÚTBOL EN EL MUNDO\njovesclick en ESPLAI SANT JORDI\nCrea un blog o un sitio web gratuitos con WordPress.com. Projecte Joves "El Click"


Joventut organitza al maig un curs gratuït d'iniciació al teatre | Benidorm\nDirigit a joves de 14 a 35 anys, desenvoluparà el capacitat d'expressió, comunicació, creativitat i treball en equip\nJoventut organitza al maig un curs gratuït d'iniciació al teatre\nLa Regidoria de Joventut ha organitzat un curs d'iniciació al teatre que es desenvoluparà els dies 3, 10, 17 i 24 del pròxim mes de maig, d'11 a 13 hores. La iniciativa és gratuïta i es dirigix a jóvens de 14 a 35 anys, tots dos inclusivament, encara que els menors d'edat hauran de portar emplenada una fitxa d'autorització.\nEls continguts del curs es dividiran en quatre sessions. Així, en la primera d'ella s'abordaran jocs d'expressió i cohesió. En la segona el protagonisme serà per al treball amb la veu i el conflicte. La tercera sessió se centrarà en jocs de creativitat i improvisació i, finalment, la quarta sessió aprofundirà en el treball grupal i la posada en escena, que es farà amb minirepresentacions.\nEs tracta d'un curs eminentment pràctic en el qual es treballa amb les eines de l'art escènic per al desenvolupament de la capacitat d'expressió, de comunicació, l'exploració de la creativitat i el treball en equip" ha indicat el regidor de Joventut, Jaime Jesús Pérez.\nEls interessats que desitgen més informació poden dirigir-se al Centre d'Informació Juvenil de Benidorm, en la plaça de S. M. els Reis d'Espanya fins al pròxim 2 de maig.


El festival d’aquest any, inevitablement, està marcat per la situació global que estem vivint. És moment de reinventar-nos per mantenir el compromís amb la cultura, la creació i el públic, per això hem decidit incorporar una línia de programació a distància més enllà de la programació presencial habitual. Es tracta del primer pas d’un tipus de programació pensat perquè tingui continuïtat en les properes edicions.\nEls continguts que oferim s’aniran actualitzant de manera regular al llarg del festival. A la fitxa de cada espectacle trobaràs una icona que indica si es pot veure en modalitat presencial, a distància o de totes dues maneres. També hem creat aquest filtre, on hi trobaràs la programació a distància del festival perquè puguis explorar i descobrir totes les opcions i tots els formats que hem preparat.\nEl tancament dels teatres ha conduït els creadors a repensar la idea d’espectacle teatral i a buscar alternatives vàlides per als nous temps. Hi trobem espectacles que exploren nous formats de creació i d’exhibició: n’hi ha que juguen amb la connexió entre el teatre i el cinema, altres que busquen la interacció amb el públic a través de Zoom, passant per aquells que experimenten amb el format podcast i, fins i tot, amb les trucades telefòniques.\nPresentem una selecció de grans obres de teatre nacionals i internacionals que han marcat els darrers temps: un catàleg de filmacions en versió original de muntatges teatrals de directors com ara Romeo Castellucci, Alain Platel, Angélica Liddell, Guy Cassiers i Christiane Jatahy, entre d’altres. Hem posat en marxa un sistema de subscripció al catàleg complet i la recaptació obtinguda anirà destinada a l’Associació d’Actors i Directors Professionals de Catalunya (AADPC) per a projectes que contribueixin a pal·liar els efectes de la Covid-19.\nPropostes creades expressament per veure en directe des de casa a través de Zoom i pensades per a un públic reduït. Un actor o actriu, també des de casa, interpreta un text teatral o ofereix un recital poètic: una oportunitat per redescobrir textos que han marcat la nostra cartellera i gaudir de la proximitat dels intèrprets.\nAlguns dels espectacles més emblemàtics de la programació presencial del festival també poden seguir-se en directe des de casa. És el cas de l’espectacle inaugural Bouvetøya i de les diferents sessions del Torneig de Dramatúrgia, que aquest any arriba a la 10a edició.\nPíndoles d’arts escèniques pensades per als amants del teatre amb poc temps. Presentem propostes fresques, variades i gratuïtes ideals per a aquells minuts d’espera, de viatge o, senzillament, de tranquil·litat. Un monòleg, una poesia, una coreografia… què et ve més de gust?\nEl diàleg entre el teatre i el cinema ha estat una de apostes de Temporada Alta i, ara que ens acostem al 30è aniversari, hem volgut agrupar totes les obres generades durant aquests anys —i en alguns casos premiades— per compartir-les gratuïtament. Hi trobem els espots anuals de presentació del festival, els films que formen part del projecte The One Project, la pel·lícula Migranland i també el documental produït externament Temporada Alta: l’èxit de l’efímer.\nLa modalitat a distància obre un nou camí per a les activitats complementàries a la programació, ideal per completar l’experiència teatral. Proposem prefuncions i postfuncions en format digital que ens permetran contextualitzar els espectacles abans de veure’ls o tenir ocasió de conversar amb les companyies després de les funcions.


10 Consells per alleujar els símptomes de l'al•lèrgia primaveral ca - ca\n10 Consells per alleujar els\n10 Consells per alleujar els símptomes de l'al•lèrgia primaveral\nAmb senzills gestos podrem tractar de manera eficaç els símptomes de l'al•lèrgia i reduir el contacte amb el pol•len. N'hi ha prou amb seguir les següents recomanacions:\n1 Evitarem les activitats a l'aire lliure els dies d'alta pol•linització. Consultarem a la pàgina web www.polenes.com certificada per la Societat Espanyola d’Al•lergologia i Inmunologia Clínica (SEAIC), quins dies es concentren majors nivells de pol•len a l'aire.\n2 Mantindrem les finestres de casa tancades durant el dia. Cinc minuts són suficients per ventilar les habitacions.\n3 Netejarem a consciència cada racó de casa nostra, cotxe i oficina, si és necessari, per eliminar qualsevol rastre d'àcars i pols.\n4 Ens assegurarem que la nostra llar quedi lliure d'espais humits, a causa de la floridura o fongs.\n5 Protegirem la vista amb ulleres de sol i utilitzarem una mascareta que cobreixi la boca i el nas en dies “pic”. Aquests objectes també ens ajudaran a protegir-nos d'olors fortes derivades de productes d'esprais, perfums, etc.\n6 Evitarem acostar-nos a animals per reduir el contacte amb pèls i plomes.\n7 Després d'haver passat temps a l'aire lliure, ens dutxarem només arribar a casa i ens vestirem amb roba neta.\n8 Viatjarem amb les finestretes del cotxe pujades per evitar la inhalació de pol•len.\n9 Utilitzarem filtres antipol•len al cotxe i purificadors d'aire a casa.\n10 No ens automedicarem; demanarem cita a un al•lergòleg quan apareguin els símptomes d'al•lèrgia.\nEls esternuts no cessen? Teniu el nas completament vermell i esquerdat? El mínim frec amb el mocador de paper ja us fa mal? Ha arribat el moment de sortir de dubtes.\nA Grup Creu Blanca disposem d'una Unitat d’Alergol•logia a la qual oferim una atenció personalitzada per diagnosticar i tractar diverses patologies al•lèrgiques. Gràcies a les nostres tècniques més capdavanteres oferim una anàlisi precisa per minimitzar els símptomes i millorar el benestar del pacient.


Dobleguem la Covid i les desigualtats - Línia l'H\nAntoni Garcia (ERC-L’H)|2020-11-24T10:30:40+01:009 novembre 2020|Línia l'H\nEstem patint una pandèmia sense precedents i una crisi econòmica i social que està fent augmentar les desigualtats. No són moments bons per a ningú i encarà és més difícil suportar aquesta situació per a aquells que menys tenen.\nLa situació sanitària és crítica, preocupant i no hi ha hagut cap més opció que prendre mesures dures per aturar la transmissió de la Covid-19.\nDavant aquest nou rebrot es fa necessari la corresponsabilitat de tots nosaltres i el suport de les administracions a les persones i als sectors econòmics més afectats.\nCal lamentar que aquest nou estat d’alarma, aprovat pel Congrés, no vagi acompanyat de polítiques socials, de reactivació econòmica i que les ajudes públiques fins aquests moments hagin estat insuficients.\nLa crisi social i econòmica provocada per la pandèmia de la Covid-19 hi és i hi serà durant molt de temps.\nCalen polítiques valentes davant la situació d’incertesa i de patiment de moltes persones que no poden cobrir les necessitats bàsiques.\nSi el 2008 el PP i el PSOE van decidir canviar la Constitució per salvar bancs, en aquesta crisi de la Covid-19 cal que els governs atenguin les demandes socials i dels sectors econòmics afectats.\nÉs de justícia social que el govern de l’Estat espanyol exigeixi el retorn social del rescat bancari que supera els més de 65.000 milions d’euros, rectifiqui l’augment en els pressupostos de la despesa militar i de la monarquia i destini aquests diners a polítiques d’atenció a les persones i de reactivació econòmica.


Un gussi amb xamba | miquelcolomer\n← Modes dels nostres dies\nDes que el món és món →\nPàgina d'inici » Dietari » Un gussi amb xamba\nUn gussi amb xamba\nPosted on 16 Mai 2016 by miquelcolomer\nTot allò que en aquell moment hauríem d’haver dit, però que no vam dir. O tots aquells gestos que per vergonya, digues-n’hi timidesa si vols, ens vam estalviar, però que hauríem d’haver complert. Igual que tots els actes o accions que aleshores ens van semblar trivials, però que eren els que justament s’esperaven de nosaltres. I bé, al capdavall el resultat és que foren uns altres els qui van dur a terme tot això que dic. Hem anat fent tard i ara ja gairebé fins i tot els ploms són fosos. Fins al punt que el que ara toca no és sinó pagar-ne les conseqüències.\nRepasso per gentilesa de M.P. el vídeo del debat que, fa unes quantes setmanes, hi hagué a Girona sobre Ruyra, la seva obra i la seva vigència. Tot molt esplèndid. Al final, plantegen si l’autor hauria de ser llegit a Secundària. Marededéu. Cornudella em sembla que l’encerta del tot. ¿Quants alumnes deu haver-hi, avui, i també, per què no dir-ho, quants professors, que sàpiguen què vol dir un gussi amb xamba? De manera que paciència, molta paciència. Hem perdut, pel camí, molts bous i moltes esquelles. Massa. I, a més, sembla que ara, a les aules, ja no caldrà transmetre-hi coneixements. Escoles avançades, en diuen.\nAquesta entrada s'ha publicat en Dietari i etiquetada amb actes, bous i esquelles, escoles avançades, fer tard, gestos, Joaquim Ruyra, Jordi Cornudella, Marina Porras, paraules, ploms fosos, Secundària. Afegiu a les adreces d'interès l'enllaç permanent.


Els populars volen ampliar la xarxa d’helisuperficies per a «garantir vida a l’interior» | Canal56 Notícies\nInicio Política Els populars volen ampliar la xarxa d’helisuperficies per a «garantir vida a l’interior»\nEls populars volen ampliar la xarxa d’helisuperficies per a «garantir vida a l’interior»\nEl PP de Castelló garantirà l’ampliació d’helisuperficies per a atendre la demanda de molts municipis de l’interior que “veuen en aquestes infraestructures una garantia de vida per a atendre una emergència per accident o motivada per qualsevol altra circumstància, com un incendi forestal”.\nEl diputat, David Vicente, ha visitat localitats que han demandat la instal·lació, com és el cas d’Ares, Castillo de Villamalefa o Arañuel, i que han de ser ateses perquè “serien molt beneficioses no sols per al municipi, sinó també per al conjunt de la comarca”.\nPer al popular, l’objectiu “seria teixir una xarxa, on el sòl l’aporta el municipi, perquè els costos de manteniment són mínims. Només fa falta voluntat i el PP és l’alternativa que garanteix aquesta convicció i aposta ferma pel seu desenvolupament, com ja vam demostrar quan vam governar”.\n“En els tres anys de govern de PSOE i Compromís, la construcció d’helisuperficies s’ha reduït a una, a Suera, on el president de la Diputació és l’alcalde. S’ha de ser molt més ambiciós i s’ha de treballar de forma esforçada amb una escolta activa cap al territori que atenga les seues demandes en lloc de menystindre-les”.\nPer això, “el nostre compromís ferm de continuar incrementant la xarxa d’helisuperficies, que durant el nostre govern en la Diputació va créixer amb 15 noves plataformes. És possible continuar ampliant instal·lacions, i és necessari fer-ho en defensa de la vida i la seguretat de tots aquells veïns que lliurement han decidit viure a l’interior i també dels qui gaudeixen d’ell. El PP els garanteix poder continuar fent-ho i, a més, amb la garantia de vida que aquestes plataformes garanteixen”.\nSanitat licita el projecte i la direcció facultativa de l’ampliació de les consultes externes de l’Hospital de Vinaròs\nPeníscola convenia amb el rector el manteniment de les campanes de l’Ermitana i Santa Maria


El nostre equip - ANQUOR Corporate Finance\nANQUOR CORPORATE FINANCE és una organització que compta amb un equip internacional d’especialistes en Corporate Finance i experts sectorials amb important track-record en operacions corporatives domèstiques i cross-border gràcies a més de 30 anys d’activitat.\nEn definitiva, un equip de professionals altament qualificats i de reconeguda experiència que porta en el seu ADN el compromís amb cadascun dels seus clients.\nPascal Vieilledent és el CEO & Founder d’ANQUOR CORPORATE FINANCE. Amb més de 30 anys d’experiència en el sector industrial, va ser des de 1989 ...\nPascal Vieilledent és el CEO & Founder d'ANQUOR CORPORATE FINANCE. Amb més de 30 anys d'experiència en el sector industrial, va ser des de 1989 Managing Partner i Co-Fundador d'EUROHOLD, companyia de M&A líder independent en nombre d'operacions Mid-Cap a Espanya. Pascal ha participat en desenes d'operacions corporatives, tant en industrials com amb Private Equities, i en sectors clau com la indústria farmacèutica, cosmètica, distribució, transport/logística, indústries diverses, productes de consum i vins. Abans va estar treballant en el Consolat Comercial de França a Barcelona per compte de la Cambra de Comerç i Indústria del Lanquedoc-Roussillon. Llicenciat en MBA per l'Escola Superior de Negocis i Administració d'Empreses a Montpellier (França). En el seu treball diari maneja amb fluïdesa el francès, castellà, anglès i català. És membre de Cercle d'Economia de Barcelona, del Club Financiero de Genova a Madrid i d'Afite (Association pour li Financement et la Transmission des Entreprises) a França.\nManaging Partner d’ANQUOR CORPORATE FINANCE a la Xina. Pauline té 20 anys d’experiència en multinacionals del mercat occidental i asiàtic, especialment a la Xina, entre ...\nManaging Partner d'ANQUOR CORPORATE FINANCE a la Xina. Pauline té 20 anys d'experiència en multinacionals del mercat occidental i asiàtic, especialment a la Xina, entre les quals destaquen regulació xinesa, relacions governamentals i entorns empresarials, direcció general, consells d'administració, finances corporatives, estratègia de negoci, fons d'inversió, estructures de crèdit i patrimonis privats, gestió del creixement, reestructuració, Due Diligence, integracions posteriors, gestió del risc, Llei Sarbanes-Oxley (SOX: Sarbanes Oxley Act) dels Estats Units i SAS70 per institucions financeres. Pauline ha ocupat càrrecs directius en multinacionals americanes i europees, així mateix va participar en diverses operacions de fusions i adquisicions entre Covance, Merck Serono i Fortis. Abans d'unir-se a l'equip d'ANQUOR, Pauline ha treballat com a Directora Financera de Fortis Intertrust Suïssa i va ser triada per a formar part del Consell d'Administració el 2008. Després, va ser nomenada CEO i Directora Gerent de Fortis Intertrust Xina (Pequín, Xangai i Canton) . Actualment, Pauline és Secretària general de la Cambra de Comerç Hispano-Suïssa a Pequín i també ocupa els càrrecs de President i Director de Synergy Àsia Partners en col·laboració amb líders europeus i xinesos. A més, és membre del Club XXI Siecle juntament amb líders francesos. Pauline Houl és graduada en IMD a Suïssa, posseeix el títol de CPA (Certified Public Accountant) francès i un BA en International Business Negotiation. Pauline treballa en francès, xinès (mandarí i cantonès llengües maternes) i anglès.\nJosep Maria Piqueras, Partner d’ANQUOR CORPORATE FINANCE, porta desenvolupant la seva activitat en el sector químic-farmacèutic durant més de 35 anys, on ha exercit diferents ...\nJosep Maria Piqueras, Partner d'ANQUOR CORPORATE FINANCE, porta desenvolupant la seva activitat en el sector químic-farmacèutic durant més de 35 anys, on ha exercit diferents responsabilitats en empreses del sector com Boehringer Mannheim, Hoffmann La Roche, Kern Pharma i la seva matriu el grup Indukern. Durant els dos últims anys ha estat ambé assessor de la signatura de finances corporatives EUROHOLD, en el camp de les ciències de la salut. Destacar ens els seus càrrecs i projectes més rellevants, el de Director Tècnic i posteriorment Managing Director en la farmacèutica Kern Pharma, un dels líders del sector, així com a director de M&A per a tot el Grup Indukern impulsant el seu creixement tant orgànic com inorgànic. Josep Maria és Llicenciat en Farmàcia, posseeix un MBA i combina la seva activitat professional amb la presidència de la Fundació Pere Suñé de l'Hospitalet Atletisme.\nPere Colomer és Partner d’ANQUOR CORPORATE FINANCE. Posseeix un bagatge professional de més de 25 anys en la direcció i expansió de projectes empresarials dins ...\nPere Colomer és Partner d'ANQUOR CORPORATE FINANCE. Posseeix un bagatge professional de més de 25 anys en la direcció i expansió de projectes empresarials dins dels sectors turístic, consultoria estratègica, immobiliari i Corporate Finance. PDD (IESE). Màster en e-Business (UPC). Llicenciat en Ciències Econòmiques i Empresarials (UB).\nGabriel Mesquida és Partner d’ANQUOR CORPORATE FINANCE. Durant gairebé 10 anys ha estat Partner d’EUROHOLD, on ha estat especialitzat en operacions en el sector de ...\nGabriel Mesquida és Partner d'ANQUOR CORPORATE FINANCE. Durant gairebé 10 anys ha estat Partner d'EUROHOLD, on ha estat especialitzat en operacions en el sector de la tecnologia i les ciències de la vida. Anteriorment, de 2001-2009 va ser Administrador i Director Tècnic i Financer d'Equipos y Sistemas, empresa distribuïdora i integradora d'equips de telecomunicacions i instrumentació electrònica. Anteriorment va col·laborar amb diverses empreses en les àrees de planificació estratègica i projectes. Durant aquests anys no ha abandonat l'enginyeria agronòmica havent executat diversos projectes en aquest sector. Doctorat per la Universidad Politécnica de Madrid, en Mètodes Quantitatius Aplicats a la Investigació en Agricultura. És Enginyer Agrònom des de 1989 i MBA per la Universitat Pontificia de Comillas. Castellà i mallorquí nadius. Utilitza l'anglès com a llengua de treball.\nWith more than 25 years of experience, Antonio Bela has developed his activity mainly in the financing of projects and companies, collaborating with public funds, ...\nWith more than 25 years of experience, Antonio Bela has developed his activity mainly in the financing of projects and companies, collaborating with public funds, grants, direct lenders and alternative investors to traditional banking. He has also participated in projects of strategic consulting, implementation of change management and organizational improvements. As an entrepreneur, Antonio was involved in internationalization projects in Africa and LATAM of laboratories and retail companies. Providing consultancy to large multinationals (Telefónica, Agrolimen, Procter & Gamble, Solvay...) up to many SMEs. In 2018/19, Antonio has obtained direct financing for his customers for € 55 million, participating in projects for more than € 290 million.\nPau Corbera és un inversor privat en els sectors de la salut, la tecnologia i immobiliari. També desenvolupa la seva activitat professional com a consultor ...\nPau Corbera és un inversor privat en els sectors de la salut, la tecnologia i immobiliari. També desenvolupa la seva activitat professional com a consultor sènior per a les consultores Anquor Corporate Finance a Barcelona i Adequita Capital a Londres. Actualment, és el President Corporatiu de Advero Properties Socimi, empresa cotitzada en el SME Grow, especialitzada en lloguer residencial de preu assequible. També participa en consells d'administració i comitès d'assessorament d'empreses del sector salut, com ara Pharmacelera, Tractivus, Able Motion, Bionsan i Hifes da Terra. Pau desenvolupa projectes de consultoria estratègica i financera relacionats amb el sector salut, especialment HealthTech, healthcare i alimentació especialitzada. En el passat i centrat bàsicament en el sector salut, ha fomentat amb èxit portafolis de productes i serveis, ha desenvolupat mercats internacionals i ha creat empreses de valor a través de marques reconeixibles. És un expert en màrqueting estratègic, innovació i desenvolupament de negoci. Va exercir de CEO de Laboratoris Diafarm més de 20 anys, al mateix temps va participar com a membre actiu en consells d'administració de companyies farmacèutiques, com ara Bioibérica i Impex Química. Va iniciar la seva vida professional en empreses com Price Waterhouse i Procter & Gamble. Formació BBA & MBA per ESADE Barcelona i Econòmiques per UPC Barcelona.\nAmb 35 anys d’experiència en el sector de Telecomunicacions i Tecnologies de la Informació, Carlos aporta una àmplia experiència internacional tant en grans empreses multinacionals ...\nAmb 35 anys d'experiència en el sector de Telecomunicacions i Tecnologies de la Informació, Carlos aporta una àmplia experiència internacional tant en grans empreses multinacionals com a "start-ups". Ha exercit tasques directives a Telefónica Internacional i Grup Auna i residit i dirigit projectes en diversos països com els Estats Units, Suïssa, Regne Unit i Mèxic. Des de 2007 compagina projectes de Consultoria de Gestió per a empreses innovadores del sector TIC amb inversions en empreses del mateix sector. Llicenciat en Ciències Físiques per la Universitat Autònoma de Madrid i PDG per IESE. Carlos és també Professor Associat del Departament d'Economia de l'Empresa de la Universitat Carlos III de Madrid i ha complementat la seva vocació docent a Escoles de Negoci com l’Institut d'Empresa i el ESERP.\nDurant més de 30 anys, Emilia ha desenvolupat la seva carrera en companyies farmacèutiques líders com MSD, GSK i Pfizer en les què ha exercit ...\nDurant més de 30 anys, Emilia ha desenvolupat la seva carrera en companyies farmacèutiques líders com MSD, GSK i Pfizer en les què ha exercit posicions de creixent responsabilitat en diferents àrees. Entre d'altres, ha estat directora de màrqueting, directora d'operacions, directora de planificació estratègica i directora de desenvolupament del negoci a Espanya. A Pfizer, ha dirigit Desenvolupament de Negoci per a Europa. Compta amb una dilatada experiència en l’assessorament de nombroses operacions i acords de diferent tipus tant amb companyies espanyoles com multinacionals europees, americanes i japoneses així com la gestió nacional i internacional de projectes molt diversos. És Sòcia i Assessora d´Estratègia d’Onda Mèdica, companyia especialitzada en la Innovació per a la Salut i el desenvolupament de la Telemedicina. Membre d'IPLG i de PLGS, on ha ostentat el càrrec de Vicepresidenta. Emilia és metge de formació, i té estudis de postgrau per l'Institut d'Empresa i per l'Insead.\nUta va iniciar la seva carrera professional en màrqueting i vendes al sector de les telecomunicacions a Orange i Deutsche Telekom i va ocupar diversos ...\nUta va iniciar la seva carrera professional en màrqueting i vendes al sector de les telecomunicacions a Orange i Deutsche Telekom i va ocupar diversos llocs directius en gestió de productes, desenvolupament de negocis i màrqueting. Va ser nomenada membre de l'equip de “posada en marxa” de diverses empreses conjuntes internacionals per tal d'establir un proveïdor de serveis global. A més, va treballar en la gestió de comptes clau per a importants empreses multinacionals de tot el món en línies internacionals arrendades i xarxes corporatives. Posteriorment, Uta va passar al sector de la consultoria i es va centrar en estratègies d'entrada al mercat i a la gestió estratègica complexa. Va obtenir una àmplia cartera de competències i un profund coneixement de diverses indústries, com ara el sector dels serveis, el turisme, el sector immobiliari, els productes bàsics de consum, la indústria farmacèutica i les energies renovables. Ha adquirit una àmplia experiència i capacitat per executar transaccions transfrontereres. Uta té una acreditada experiència orientada a la recerca de solucions, un fort enfocament en l'execució i una manera de pensar holística. Això, li ha fet guanyar-se el respecte i la confiança dels clients. Compta amb una àmplia xarxa internacional de professionals en llocs directius a diverses indústries. Uta ha estudiat, treballat i viscut a Alemanya, Espanya, França, Suïssa, la Gran Bretanya i els Estats Units. La seva llengua materna és l'alemany i parla perfectament espanyol, francès i anglès. Es va graduar com a Diplomkauffrau, MSc a més d'un Diplôme de la universitat ESCP (París, Oxford, Berlín).\nMés de 25 anys d’experiència al sector de gran consum, exercint responsabilitats en diferents llocs (DG, Direcció d’Exportació i filials, Direcció Comercial i Desenvolupament Corporatiu). ...\nMés de 25 anys d'experiència al sector de gran consum, exercint responsabilitats en diferents llocs (DG, Direcció d'Exportació i filials, Direcció Comercial i Desenvolupament Corporatiu). Liderant equips i projectes de creixement, construcció de marca, desenvolupament de canals, innovació i transformació. Amb ampli coneixement al sector vitivinícola, a les àrees de Comercial, Estratègia i Persones. Ha exercit diferents responsabilitats de direcció al Grup Codorniu i a Juve & Camps. Va iniciar la seva carrera professional com a consultor d'estratègia per a empreses de gran consum, col·laborant amb empreses com Coca-Cola, Danone, Nestlé o Puig.\nSimon-Charles Lepage compta amb més de 15 anys d’experiència en creació d’empreses, assessoria, gestió de participacions al sector de PIMES d’agroalimentària (Wine and Spirits, Fine ...\nSimon-Charles Lepage compta amb més de 15 anys d’experiència en creació d'empreses, assessoria, gestió de participacions al sector de PIMES d'agroalimentària (Wine and Spirits, Fine Food, Ingredients i Matèries primeres agrícoles) amb un bon coneixement dels canals de distribució B2B i B2C (Gran distribució, Hostaleria, Retail) i particularment als mercats d'exportació com Àsia, USA i Europa. Té una formació jurídica (Màster en Dret d'Empresa de París-Saclay, Doctorant París II- Assas) i Comercial (ICSV-CNAM París).\nStanislava Jonasson, de nacionalitat búlgara, va ser Office Manager a EUROHOLD de l’any 2007 fins al 2019. Actualment ocupa el càrrec d’Administration Manager a ANQUOR ...\nStanislava Jonasson, de nacionalitat búlgara, va ser Office Manager a EUROHOLD de l'any 2007 fins al 2019. Actualment ocupa el càrrec d'Administration Manager a ANQUOR CORPORATE FINANCE. La seva experiència fins al moment ha implicat el treball en llocs d'administrativa, intèrpret i traductora per al Tribunal, oficines d'advocats i oficines d'ocupació a Newcastle (Anglaterra), així com a professora d'idiomes. Llicenciada en llengua i cultura portuguesa de la Universitat Kliment Ohridski de Sofia. Va obtenir un Màster en Màrqueting Management a ESERP Business School el 2008. Domina el castellà, l'anglès, el francès, el portuguès i el búlgar (nadiu). Parla bé el rus i el català.\nMarta Capellades és Executive Assistant & Events Manager a ANQUOR CORPORATE FINANCE. Va ser Manager Assistant a EUROHOLD des de l’any 2016. Al llarg de ...\nMarta Capellades és Executive Assistant & Events Manager a ANQUOR CORPORATE FINANCE. Va ser Manager Assistant a EUROHOLD des de l'any 2016. Al llarg de la seva trajectòria professional ha tingut l'oportunitat de treballar en diferents sectors, iniciant la seva carrera professional en el sector d'Organització d'Esdeveniments, Fires i Congressos, passant per l'Ensenyament, per a l'any 2000 iniciar-se en el sector de la Consultoria Estratègica d'empresa en el qual porta 20 anys, el que li aportat un ampli coneixement de el sector. Marta és llicenciada en Publicitat i Relacions Públiques per la Universitat de Barcelona, parla català i castellà nadius, anglès i coneixedora de l'francès i italià.\nLlicenciat en ADE per ESADE (Barcelona) i Háskólinn í Reykjavík (Islàndia). Alex es va incorporar a EUROHOLD el 2015 com a analista de M&A i ...\nLlicenciat en ADE per ESADE (Barcelona) i Háskólinn í Reykjavík (Islàndia). Alex es va incorporar a EUROHOLD el 2015 com a analista de M&A i en l'actualitat és Associat d'ANQUOR CORPORATE FINANCE. Al llarg d'aquests anys ha consolidat els seus coneixements de M&A i ha participat en nombroses transaccions en els sectors farmacèutics, industrial, tecnològic o vinícola. Alex parla perfectament espanyol, català, anglès i francès.\nMartí es va incorporar a EUROHOLD el 2019 com Analista de M&A i en l’actualitat segueix executant el seu paper a ANQUOR CORPORATE FINANCE. Anteriorment ...\nMartí es va incorporar a EUROHOLD el 2019 com Analista de M&A i en l'actualitat segueix executant el seu paper a ANQUOR CORPORATE FINANCE. Anteriorment va treballar en consultoria estratègica per Grant Thornton i KPMG, executant projectes de millora d'eficiència i costos i liderant projectes relacionats amb la gestió patrimonial de grans corporacions. Martí ha participat en nombroses transaccions en els sectors TMT (IOT, Smart Cities, Smart Mobility), Pharma, Industrial entre d'altres sectors on ANQUOR CORPORATE FINANCE és present. Martí és llicenciat en ADE per la UIC (Barcelona). Parla anglès, castellà i català.\nLlicenciat en ADE per Regent’s University (London), i IE University (Madrid). Carlos va treballar anteriorment en diferents sectors com el vitivinícola, automotriu, Immobiliari, i industrial, ...\nLlicenciat en ADE per Regent's University (London), i IE University (Madrid). Carlos va treballar anteriorment en diferents sectors com el vitivinícola, automotriu, Immobiliari, i industrial, participant en diverses transaccions. Parla perfectament espanyol, anglès i francès. Carlos es va incorporar a ANQUOR CORPORATE FINANCE el 2020 com Analista de M&A.\nJulien és llicenciat en Administració i Direcció d’empreses per la University of Queen Mary a Londres i té un màster de Finances per ESADE Business ...\nJulien és llicenciat en Administració i Direcció d'empreses per la University of Queen Mary a Londres i té un màster de Finances per ESADE Business School (Barcelona). Julien ha treballat anteriorment en gestió d'actius com a assistent de vendes (París). Al juny de 2021, es va incorporar a Anquor Corporate Finance com a analista intern de Fusions i Adquisicions. Parla perfectament anglès i francès, i espanyol a nivell de conversa.


Comunicat de premsa d’Independència i República – Primàries Catalunya on analitzem el 26M amb les dades a la mà | Sabadell Primàries\nby Primàries Sabadell | Jun 5, 2019 | Argumentari, General, Independència i República | 0 comments\nEls resultats, de les eleccions municipals posen clarament de manifest el que des d’Independència i República – Primàries Catalunya hem estat defensant: que si s’hagués bastit una única candidatura amb totes les forces independentistes, tal com proposàvem des de Primàries, a hores d’ara molt probablement tindríem un Ajuntament i un alcalde independentista. Aquesta és la primera constatació que mostren els resultats obtinguts i que volem posar de manifest.\nLa segona és que, també amb les dades a la mà, en el cas de Sabadell, és del tot fals que la nostra candidatura hagi perjudicat les forces independentistes. Fins i tot en la hipòtesi que tots els 1.180 vots d’Independència i República haguessin anat a parar a ERC —la candidatura independentista més votada— el resultat hauria estat exactament el mateix. Igualment passaria si tots haguessin anat a parar a Junts per Sabadell. En totes les hipòtesis possibles de repartiment d’aquests 1.180 vots, el resultat no hauria variat, cosa que prova que la nostra candidatura no ha perjudicat en absolut cap de les altres opcions independentistes. Neguem, per tant, rotundament allò que alguns afirmen sense cap mena de base real.\nHi insistim, l’únic que hauria pogut garantir un Ajuntament independentista hauria estat una llista conjunta sorgida d’unes primàries transparents i obertes a la ciutadania. Però els partits van prioritzar altres interessos o objectius. Ara, un cop fetes les eleccions i basant-nos estrictament en els resultats (tota la resta són hipòtesis interessades en un sentit o altre), el que està molt clar és que l’independentisme unit representa, pel cap baix el 32’3 % dels vots emesos si tenim en compte només els partits que finalment vam signar el Pacte municipal republicà proposat per l’ANC, o el 41’7 % si haguéssim comptat també amb la participació de la Crida. En tots dos casos la llista sorgida de Primàries hauria estat la llista més votada, (per sobre del 28’8 % obtingut pel PSC, ara la llista més votada).\nAixò potser no ha estat possible perquè la teoria del “vot útil” que sempre acaba fent forat i provocant que molts votants no votin l’opció que més els convenç, sinó la que consideren el mal menor i l’opció més segura i menys arriscada, ho ha impedit.\nTampoc hi ha ajudat la invisibilitat a què estan sotmeses les candidatures que es presenten per primera vegada a unes eleccions atès que prevalen i es privilegien les candidatures que ja són dins de l’Ajuntament quan, de fet, aquestes són les més conegudes i són les noves que necessitarien més visibilitat. Des d’aquí volem denunciar aquesta pràctica que considerem poc democràtica i impròpia d’un joc net i en igualtat de condicions per a tots els candidats.\nEn aquests mesos de feina hem arribat força lluny, potser no tant com ens pensàvem els més optimistes, però sí prou lluny com per tenir un equip de treball potent, un projecte per Sabadell que ha convençut la majoria de persones a les quals hem pogut arribar, i 1.180 votants que van donar-nos la seva confiança. Moltes gràcies a tothom qui hi ha confiat i hi ha participat.\nLa bona rebuda que la nostra proposta i projecte van tenir per part de tots els que van assistir als tres actes principals de campanya, ens confirma que estem en la bona línia i treballarem per demostrar-ho.\nSeguim constatant que hi ha un sector de l’independentisme, del qual en formem part, que no només no ens sentim representats per cap dels partits independentistes bàsicament perquè estem en contra de la seva manera de fer i d’entendre la política. Si a aquesta constatació hi afegim el convenciment que el nostre projecte té futur i compta amb un equip de gent amb capacitat i idees clares, i l’encoratjament i l’acollida favorable que ens han fet arribar els que han pogut conèixer de prop el nostre projecte d’unitat, de país i de ciutat, de com es pot fer la política d’una forma molt més oberta, realment compromesa amb els ciutadans i totalment participativa, l’equip d’Independència i República – Primàries Catalunya hem decidit per una àmplia majoria continuar treballant en el projecte, aprofundint les propostes, fent aportacions i fent un seguiment de la política municipal, donant la nostra opinió i començar a aplicar alguns dels projectes que formaven part de la nostra candidatura i que es poden treballar des de fora de l’Ajuntament. Ens hauria agradat poder-ho fer des de dins, cosa que ens hauria donat molta més visibilitat. Ho farem anant als barris, parlant amb les diferents associacions i entitats de Sabadell, explicant-ho als ciutadans i ciutadanes, en definitiva, portant-ho a la pràctica des de fora.\nEn aquesta línia de començar a posar en pràctica el nostre projecte, tenim el deure de donar la nostra opinió sobre la situació postelectoral de cara a la formació del nou consistori.\nLa llista del PSC ha estat la més votada. Hem de denunciar, però, la maniobra indigne de la seva cap de llista de fer-se passar per l’hereva de l’alcalde Antoni Farrés induint l’electorat a pensar que hi havia un lligam de parentiu i/o polític entre ella i l’alcalde Farrés, quan de fet de qui és hereva és de l’alcalde Bustos. Recordem també que el PSC forma part del bloc del 155. És decebedor i un greu perjudici per Sabadell que un partit del 155 hagi estat la força més votada. Pactar amb aquesta formació significarà no només pactar amb el 155 i donar suport a la repressió de Catalunya negant el dret a l’autodeterminació, sinó també tirar terra damunt dels casos de l’època Bustos encara pendents d’aclarir.\nQuan cap força elegida no obté la majoria absoluta, aleshores el que cal és buscar acords entre les altres forces per intentar obtenir la majoria absoluta a través d’un pacte de govern o pacte de legislatura entre elles i, només si això no és possible, i com a darrer recurs, la força més votada és la que obté l’alcaldia. Aquesta norma parteix del principi que cal un acord majoritari perquè el govern de la ciutat sigui possible i eficient. Per això, fer alcalde al cap de la llista més votada és sempre el mal menor i la darrera opció, no pas la primera. És la darrera opció quan les altres forces no han estat capaces d’arribar a un pacte que permeti assolir una majoria absoluta.\nPartint d’aquesta perspectiva, el que toca ara és treballar per aconseguir una majoria el més àmplia i forta possible entorn d’uns objectius i acords de govern, potser de mínims, però acceptats per tots els que tinguin el coratge d’arribar a un pacte.\nEncoratgem doncs les forces democràtiques i sobiranistes a arribar a aquest acord, i desitgem el millor per a la persona que esdevingui alcalde o alcaldessa, en aquests moments excepcionals de ciutat i de país.\nIndependència i República – Primàries Catalunya.\nSabadell, 4 de juny del 2019


Es presenta el Festival Ràbia, el nou festival de microcurts de Cambrils - Revista Cambrils\nPublicat el Dimecres, 11 d'abril de 2018 10:49h\nPresentació del Festival Ràbia, ahir al matí al Cinema Rambla de l'Art, amb alguns dels seus organitzadors | Berta Ruiz\nAhir al matí, al Cinema Rambla de l'Art, va tenir lloc la presentació delFestival Ràbia, el nou festival de microcurts de Cambrils que se celebrarà aquest mes d'abril. La roda de premsa de presentació va anar a càrrec de tres dels membres de l'organització: Jonathan Galán, Nuri Mariné i Blanca Castillo. Juntament amb ells, els altres organitzadors són Joan Colom, Gerard Colom, Miquel Bech, Silvia Arenas, Beatriz Ortiz i Àngel Panicello, amb el recolzament de la Nit d'Artistes de Cambrils (NAC).\nSegons va explicar Jonathan Galán, “el Festival Ràbianeix arran de les inquietuds d'un grup de persones de dotar a Cambrils d'un concurs de curts propi. Alguns de nosaltres havíem acudit a cites similars del Camp de Tarragona i, Cambrils necessitava recuperar el seu festival! La gènesi del festival va ser la sala M'Art. Allà ens vam ajuntar una colla de realitzadors, músics, artistes, dissenyadors gràfics que, amb una clara convicció i un amor a l’incondicional al cinema, vam decidir tirar-ho endavant”. Tal com va comentar Galán, es va escollir la temàtica de la ràbia, “perquè, malauradament, vivíem en un moment de post-atemptat a Cambrils. Hi havia una aura negativat, por, incertesa que no vam saber ben bé com anomenar, però el que si sabíem és que ens feia ràbia. Per això neix aquesta premissa, una que perduri i que sigui la mostra clara d’identitat del nostre festival: agafar la ràbia i transformar-la en una cosa positiva”.\nEl rodatge dels microcurts es farà aquest cap de setmana\nTal com es va exposar en la presentació d'ahir, el Festival Ràbia és un concurs de microcurts adreçat a alumnes d'audiovisuals i a tothom que tingui ganes de fer una petita filmació d'un màxim de 2 minuts de durada. Els participants es poden inscriure fins avui 11 d'abril a la pàgina web del festival, on trobaran les bases. Els rodatges dels microcurts seran aquest cap de setmana, 14 i 15 d'abril. El divendres 13, a la nit, els participants rebran la segona premissa que hauran d’incorporar al curt. Tenen fins diumenge a les 23:59 hores per entregar la filmació de forma telemàtica –però per optar al premi, com a mínim un dels inscrits del grup haurà d'estar present a la gala–. Entraran a concurs les peces que compleixin les dues premisses. Actualment ja compten amb 27 inscrits\nGala d'entrega de premis el 21 d'abril\nEl dissabte 21 d'abril tindrà lloc la gala d'entrega de premis. A les 17 hores es farà l'obertura de portes del Cinema Rambla de l'Art i amb aforament limitat a la sala. A les 17:30 hores començarà la gala presentada per Nuri Mariné i amb la projecció de tots els curts presentats. Un cop acabada la gala, es procedirà a la votació del públic. Després d'aquesta cerimònia, els assistents es traslladaran al bar Beach Point de l’avinguda de la Diputació, número 18. A les 19:30 hores es farà l’entrega dels tres premis i la projecció dels tres microcurts guanyadors. Es lliuraran tres premis: un primer premi del jurat valorat en 1.000 euros; un segon premi del jurat de 300 euros i un premi del públic de 300 euros. L'entrega d'aquests premis és gràcies als patrocinadors del festival. La festa acabarà amb l’actuació de DJ Scarlett que amenitzarà la nit amb grans cançons de la història del cinema.\nPer altra banda, durant la setmana prèvia a la gala es realitzaran dues Masterclass:\n- LA LLENGUA DEL CINE a càrrec de Gerard Colom - Dijous 19 d’Abril a les 19:30 (Ateneu Juvenil): Ja sabeu que amb la llengua es poden fer coses molt divertides... Pot provocar molt de plaer, però, de vegades pot resultar incòmode, destrossar algú per dins i fins i tot, canviar la forma de pensar de tota una societat. En aquesta Masterclass analitzarem l’ús del llenguatge cinematogràfic des de la seva gènesi fins a l’ús que en fan alguns dels directors contemporanis, virtuosos de la llengua en ambdós sentits.\n- CONSTRUCCIÓ I DECONSTRUCCIÓ DEL GUIÓ a càrrec de Jonathan Galan - Divendres 20 d’Abril a les 19:30 - (Ateneu Juvenil). Fer un guió eés com muntar un moble; pots seguir les instruccions però és més divertit si no ho fas. En aquesta Masterclass analitzarem les estructures d’històries, grans pel·lícules i millors persones... que la caguen al final. Una lliçó constructiva des de la deconstrucció. Avís important: SPOILERS ASSEGURATS.


Mazoni i The New Raemon, caps de cartell del Vida Records & Friends - Diari de Girona\nMazoni i The New Raemon, caps de cartell del Vida Records & Friends\nacn/ddg barcelona 19.02.2021 | 00:52\nMazoni i The New Raemon, caps de cartell del Vida Records & Friends Diari de Girona\nEl nou cicle de concerts Vida Records & Friends arrencarà el proper 11 de març a la sala La Nau de Barcelona amb Mazoni i La Ludwing Band. Serà el tret de sortida a una programació que la direcció del festival Vida impulsa en paral·lel a la gran cita de la Masia d'en Cabanyes. El co director Dani Poveda va assegurar ahir que volen «arriscar» i oferir un altaveu a un sector especialment tocat per la pandèmia. La programació reuneix, de moment, set concerts a Barcelona i Vilanova i la Geltrú que combinen artistes consolidats, com The New Raemon, amb altres propostes emergents.\nEn paral·lel al nou cicle de concerts, Poveda va garantir que el festival Vida de Vilanova i la Geltrú manté en marxa tota la maquinària per obrir portes de l'1 al 3 de juliol. Va lamentar la suspensió de l'any passat però va celebrar que «aquest 2021 pinta molt millor». «Tenim més coneixements i no cometrem cap irresponsabilitat», va remarcar.\nCas Ansu Fati, la Masia segueix tenint tirada.\nEn aquesta línia, va avançar que la direcció del festival prepara «diverses accions» de forma silenciosa «per demostrar que els espais musicals poden ser segurs». Va apuntar que a principis de març anunciaran una iniciativa pilot que augura que beneficiarà tots els festivals. «Hi ha moltes ganes de viure la cultura de forma imminent, i hi estem treballant», va afegir.


Workshop emmarcat en el programa «GranGent/GentGran», desenvolupat des de 2011 per Es Baluard Museu d’Art Modern i Contemporani de Palma (Mallorca, Illes Balears) que, des del seu àmbit social i educatiu, pretén donar resposta al col·lectiu de persones de la tercera edat. Amb aquest programa es posen en valor els sabers del col·lectiu, oferint-los activitats culturals de qualitat i potenciant, així, un envelliment actiu.\nA càrrec de Sa Galania. Art, cultura i mediació (organisme dedicat a construir experiències educatives vinculades amb les pràctiques artístiques i culturals), el taller es du a terme durant l’estiu a diferents centres residencials i de dia de Palma. A partir d’una aproximació a les exposicions «La utopia paral·lela. Ciutats somiades a Cuba (1980-1993)» i «Memòria de la defensa: arquitectures físiques i mentals», es vol dissenyar la geografia desapareguda de la ciutat, construint peça a peça la memòria col·lectiva i imaginant futurs possibles i acollidors.\nEl taller es du a terme a diferents centres residencials i de dia de Palma (Mallorca)\nOrganitza: Àrea de Desenvolupament Educatiu, Formació i Programes Públics (Es Baluard)\nA càrrec de: Sa Galania. Art, cultura i mediació\nEn el marc de: Programa «GranGent/GentGran» (Es Baluard)\nCol·labora: Domus Vi\nMés informació: esbaluard/la-ciutat-a-peces


La mirada INCREÏBLE - Surinyac\nTot plegat es resumeix en una mirada.\nLa mirada curiosa davant l´experiència, sempre diferent, de transmetre i rebre coneixements, amb un punt de neguit recíproc sobre si la cosa funcionarà, com si fos una píndola de la formació. Però en el prospecte són moltes les variables que intervenen en l’operatiu, des del mateix escenari, les llums, el material, l’hora, la durada i, imprescindible, les particularitats dels alumnes. I és en aquests últims on rau el perquè de tot plegat d’aquesta experiència, perquè incorpora una mirada especial, la de la gent d’Ampans que configuren un ventall de mirades brillants que enlluernen com la llum i això els fa compartir analogies, perquè és la llum el tema principal.\nPer situar al lector sobre la mirada objectiu, es tracta d’una formació sobre la imatge i la gestió creativa per organitzar i realitzar futurs reportatges dins el projecte ja en viu d’Ampans Tv, amb expectatives de creixement amb nous creadors al davant i al darrera d’una càmera.\nD’entrada, detecto una mirada increïble. La formació de la imatge, primer fotogràfica i després en moviment, és com un espectacle de màgia que deixa bocabadats al espectador, similar al primer que va veure fa segles formar-se una imatge a la paret d’una habitació tancada. Només un petit forat deixava passar la llum i aquesta projectava sobre l’altre paret una imatge, reproducció invertida d’un paisatge real. La caixa fosca. Comprendre això és complicat, pertany a la disciplina de la física de la llum que per si mateixa forma part d’un increïble fenomen diari, la llum que ens arriba del sol no només és creadora de vida, sinó que ha permès l’invent màgic de la fotografia, el cinema i la televisió, de no gaire més d’un segle, i sense els quals ara mateix estaríem més limitats en la comunicació. I complicat també entendre que tot és possible perquè la llum es desplaça a una velocitat de 300.000 quilòmetres per segon, tan fàcil com imaginar-se un viatge a la lluna en un segon. Quina meravella. De totes maneres la física, pels comunicadors, no sempre ens ha anat bé i acceptem disciplinàriament que hi ha coses que són així i no hi posarem pegues, ja ens va bé entendre els mínims per poder fer fotografies sense entrar en tractats de la física i també de la química per fer còpies en paper. I per si no en teníem prou, ara la informàtica transforma la reproducció i fa pensar que per formar-se en imatge ens caldrà ser també enginyers. La cosa millora si entenem que la ciència en ajuda i ens fa les coses més senzilles, com els automatismes que ens fan creure que vivim una fantasia, que les bones imatges les fem nosaltres quan en realitat les ha fet la càmera, nosaltres només hem actuat sobre un botó per fer un homenatge constant a la il·lusió dels primers inventors.\nSí, la mirada increïble és una mirada engrescadora i relaxant, perquè ens permet gaudir sense necessitat de saber més. Què caram, no estem pas sols i altres arriben on nosaltres no podem. I si algú va inventar el fet automàtic, serà per alguna cosa, com per exemple, fer la mirada increïble.\nVeig que la majoria accepten encantats la tesi sobre la mirada increïble. Per alguna cosa serà que la paraula té dos punts sobre la ï, com una analogia de dos ulls observadors.\nEn la mirada espurna ja es delata qui vol traspassar el llindar de la màgia per dominar el truc i l’escenari i ho acompanya amb tímides accions sobre la càmera, l’objecte encantador, que mostra per una diminuta pantalla el desig de ser-ne partícip.\nLa mirada tranquil·la i inquieta m’avisa que cal engrescar més si hem d’activar més mirades espurna.\nAnem doncs per la mirada comunicativa amb la qual descobrim l’amor per la càmera, és a dir, trobar-se bé apareixen en pantalla, i que no sempre reben afalacs dels seus detractors que fan extensiu el terme popular de “xuclar càmera”, en el fons envejat pels que voldrien tenir aquest emmirallat valor. Ara ja podem formar mirades complementaries, que ve a ser com l’amor glamur entre el/la càmera i l’artista, una atracció recíproca d’un per l’altre, una manera romàntica de fer el pla d’imatge interminable si no fos per la mirada del realitzador que no s’està d’orgues ni de petons. Cal anar per feina, establir enquadraments, ordenar l’escena, dirigir assajos i controlar totes les mirades que també hi volen dir la seva; com la mirada literària del guionista sobre el paper i que el caos del rodatge vol transformar o com la mirada artística de qui vol que l’ambientació sigui una atmosfera que abraci la imatge com un regal o com el pintor de les llums que voldrà que les ombres siguin també brillants per contrast.\nJa podem formar equip, totes les mirades hi són presents.\nNomés cal la mirada ordenada que planifica, organitza i connecta amb les diferents mirades per fer-les respectar i emergir amb visions conjuntes per adaptar-se al temps i exigències de la producció. La mirada preventiva i impulsora del/la productora és per alguns l’ànima que unirà els esperits i conduirà l’equip del somni a la realitat. I que tot i saber que al final el somni era massa ambiciós i que la realitat no és més que una nova sensació, ja comença a preparar el proper somni per alimentar mirades increïbles.\nSilenci, càmera, Ampans TV en acció.\nGràcies a les mirades d’en (per ordre alfabètic)\nBelén, Meritxell, Montse, Montse, Pablo, Pau, Rosa, Rosita i Rubén\nA la Pilar per la mirada preventiva, tranquil·la, inquieta i confident.\nAl Jordi pel muntatge.\nA l’equip de comunicació d’Ampans per l’oportunitat, atenció i simpatia.\nA tothom per no demanar notes, però teniu la meva mirada excel·lent.\nEl curs es va desenvolupar en 4 sessions del mes de juny del 2018 a les instal·lacions d’ Ampans a Santpedor.\nArticle publicat a la revista AMPANS, número 41, desembre 2018.


Missatge del prelat (14 de juny de 2022) - Opus Dei\nAmb motiu de la conclusió de l'Any de la Família, el prelat de l'Opus Dei reflexiona sobre la importància de la institució familiar a l'Església i a la societat.\nEl 26 de juny vinent conclourà l’Any de la Família convocat pel Papa Francesc, que ha convidat a reflexionar sobre la importància de la institució familiar en l’Església i en tota la societat.\nLa família és el primer ambient on un és conscient de ser estimat pel que és i aprèn a estimar en relació amb els altres. Totes les famílies tenen les seves fortaleses i les seves debilitats, els seus moments bons i les seves dificultats. Però el Senyor sempre ens crida a mirar cadascú amb agraïment i amb amor. Estimar els altres tal com són —amb les seves virtuts i els seus defectes— ens portarà a tenir un cor en sintonia amb el de Jesús. Com explica sant Josepmaria: El cor humà té un coeficient de dilatació enorme. Quan estima, s’eixampla en un crescendo d’afecte que supera totes les barreres. Si estimes el Senyor, no hi haurà criatura que no trobi lloc en el teu cor (Via Crucis, VIII estació, núm. 5).\nSón molts els reptes que es presenten davant dels qui comencen a desenvolupar un projecte familiar amb sentit cristià. Entre aquests, hi ha la conciliació dels deures familiars amb el treball, les relacions socials, el descans... Per això, és molt bo que estiguin acompanyats des de l’inici del camí matrimonial. Us animo a potenciar les activitats i iniciatives en aquesta línia, sabent que tenen un efecte multiplicador. Com n’és, d’important, que els joves vegin amb els seus ulls l’amor de Crist viu i present en l’amor dels matrimonis, que testimonien amb la seva vida concreta que l’amor per sempre és possible! (Francesc, Videomissatge, 9.VI.2021)\nEncomanem a Jesús, Maria i Josep els fruits d’aquest Any de la Família que ara acaba; a ells els demanem que totes les llars cristianes siguin reflex de la casa de Natzaret.\nRoma, 14 de juny de 2022\nPrinted | document generat automàticament des de https://opusdei.org/ca-ad/article/missatge-del-prelat-14-de-juny-de-2022/ (28/06/2022)


Punt i final sobtat a la campanya d’oliva de taula verda amb una caiguda del 70%\nLa caiguda de la producció es deu a l'atac de la mosca i la maduració abans d'hora del fruit/Cedida\nLa DOP Oliva de Mallorca passa pena per l'evolució de la maduració dels fruits de cara a la campanya de l'oliva negra\nNo sembla un bon any pels productors d’oliva de taula. Aquesta setmana han hagut de finalitzar abans del previst la collita a causa de diversos factors imponderables: La maduració primerenca juntament amb la mosca de l’olivera, n’han estat els més destacats. Raons per les quals, els productors han recol·lectat un 70% menys d’oliva de taula del que es preveia al començament de temporada. I ara els olivicultors sumen la preocupació per l’evolució de la maduració dels fruits de cara a la campanya de l’oliva negra.\nFonts del Consell Regulador reconeixen que aquestes circumstàncies tiren per terra les previsions de finalitzar aquesta campanya amb un augment de la producció pròxim al 100% respecte a la de 2020/21, que va tancar amb l’entrada en els obradors inscrits de sis tones d’oliva de taula de la varietat mallorquina.\nA principis del mes d’octubre, els productors de la denominació d’origen van començar la campanya 2021/22 amb un cert optimisme, tant pel volum d’oliva que presentaven els arbres que, sense arribar a ser considerat de volum extraordinari, sí que era superior al de les dues últimes temporades, així com per la qualitat i el calibre dels fruits.\nAquests dos factors permetien en aquest moment preveure que en aquesta campanya podrien arribar als establiments elaboradors d’oliva de taula unes 70 tones, però finalment serà complicat que s’arribin a superar les 20 tones una vegada acabi la recol·lecció de l’oliva negra, habitualment a la fi de febrer-març.\nLa conserva segons la recepta tradicional és la principal destinació d’aquesta oliva verda de taula/Cedida\nPrecisament, la campanya de l’oliva negra és un altre dels motius de preocupació en aquests moments per a aquells olivicultores que li dediquen part de la seva producció, la qual òbviament també es pot veure afectada pels efectes de la mosca, afavorida per la humitat conseqüència de la pluja en combinació amb les temperatures, encara càlides per a aquestes dates.\nLa DOP Oliva de Mallorca empara l’oliva de taula de la varietat mallorquina d’oliveres de més de 75 anys, localitzats principalment en olivars de muntanya situats a la Serra de Tramuntana. Això obliga a pràctiques amb mínima mecanització, fet que afavoreix la recol·lecció manual i seleccionada, directament de l’arbre i seguint els paràmetres de qualitat que estableix el distintiu de denominació d’origen.\noliva de taula verda


Celtis Apartment Mlini Croàcia - Ofertes d'hotels amb els MILLORS DESCOMPTES EN LÍNIA\nTupina 18a, Mlini, Mlini, Croàcia, 20207 - Veure al mapa\nMés informació sobre Celtis Apartment\nSi el que està buscant és per un hotel ben situat a Mlini, no busqui més enllà de Celtis Apartment. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Celtis Apartment, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Mlini, el Celtis Apartment és el lloc perfecte per una estimulant i emocionant escapada.


Centre educatiu-Llar d'infants-Escola Estel: 2013\nAvui els nostres alumnes han triomfat novament cantant en tres llengües diferents com són el català, anglès i francès on s'ha pogut apreciar la seva evolució més que satisfactòria, genial!!\nTambé hem comptat amb la presència desinteressada del Carles Gómez, cantant dels Lexu's qui no s'ha volgut perdre la oportunitat de tornar a cantar amb els nens i nens de l'escola la seva cançó "Ara és Nadal".\nTot un honor poder tornar a comptar amb la seva presència i simpatia el qual també ens ha regalat una suadora dels Lexu's que hem sortejat.\nMoltes gràcies Carles, ets un sol!!!!\nI perquè no, felicitar a tot l'equip docent de l'escola, els col·laboradors i ajudants que han fet d'aquesta vetllada un record inesborrable!!\nI per fer-ne un tastet us deixo algunes fotos......Ziuuuuuuuuuuuuuuuuu!!!!!!!!!!!!!!\nEtiquetes de comentaris: lexu's, Nadal, obra teatre\nAhir vam celebrar la 3a Fira de Santa Llúcia al nostre poble.\nVolem agrair a tots els col·laboradors, participants, paradistes i visitants la seva participació en aquesta fira que es va consolidant any rere any.\nTORNA LA PANERA DE L'ESTEL\nDesprés d'uns anys sense panera, tornem a sortejar la nostra magnífica panera nadalenca plena de productes nadalencs que faran d'aquesta festa un record memorable!!\nPer 1 € podreu emportar-vos AQUESTA GRAN PANERA!!\nVinga, que ningú es quedi sense butlleta!!!\nPublicat per Estelet a 18:27\nAquest diumenge tenim l'esperat concert de Nadal dels nostres alumnes multilingües!!\nTambé comptarem amb una sorpresa ben especial, el nostre Carles torna a cantar amb els nens i nenes!!\nQui s'ho perdrà?\n3a FIRA DE SANTA LLÚCIA A SANT PERE DE RIUDEBITLLES\nEnguany canviem de dia i hora!!\nNo hi falteu, hi haurà activitats gratuïtes per als infants i molts productes nadalencs!\nPublicat per Estelet a 18:19\nHOMENATGE DE L'ESCOLA ESTEL AL MOSSÈN LLUÍS\nAhir a la tarda es va realitzar una missa de comiat i homenatge al nostre mossèn del poble, MOSSÈN LLUÍS BONET, que es jubila després de més de 45 anys servint al poble de Sant Pere de Riudebitlles.\nEn motiu d'aquest comiat, tota la comunitat de l'Escola Estel li va voler oferir un homenatge com a agraïment al seu suport pel nostre projecte que començà de la seva mà amb l'ajut d'altres pares ara farà uns 47 anys, i per la qual cosa li vam voler dedicar una cançó cantada per tots els alumnes i un record fotogràfic de l'alumnat i mestres del curs actual que ben segur s'emportà dins del cor.\nMOLTES GRÀCIES PER TOT MOSSÈN LLUÍS!!\nPublicat per Estelet a 11:21\nEtiquetes de comentaris: mossèn\nDesprés d'aquesta magnífica diada que passarà a la història comencem un nou curs escolar carregat de novetats amb nous alumnes i professorat.\nDonem la benvinguda a les noves famílies que s'han incorporat, als seus fills i al nou professor Aleix!!!\nBENVINGUTS a la nostra escola!!\nPublicat per Estelet a 15:37\nCom esteu famílies!! Ja heu gaudit d'unes bones vacances? Esteu preparats per al nou curs escolar?\nJa ha passat un nou estiu i hem carregat les piles per al nou curs escolar amb nous projectes, energies, il·lusions com hem fet cada curs però no us penseu que hem descansat, noooooooooo!!\nEls pares, mares, avis i mestres hem repintat l'escola amb nous colors, amb una nova vida perquè els nostres alumnes gaudeixin d'un entorn renovat, alegre, inspirador i feliç on els estimularà a aprendre amb més ganes i il·lusió.\nEl resultat és espectacular!!!!\nMOLTES GRÀCIES A TOTHOM QUE HI HA COL·LABORAT!!\nPublicat per Estelet a 10:55\nREPORTATGE SOBRE L'ESCOLA\nAtenció famílies i amics!!!\nAvui s'emetrà el reportatge sobre la nostra peculiar escola per PENEDÈS TELEVISIÓ!!!!\nNo us el perdeu!! A les 15:30 "Ensenyar diferent" faran la primera emissió però es podrà veure a la nit a les 23:30 i demà al matí a les 11:30!!!! També ho repetiran durant el cap de setmana!!!\nEn Directe: PTV\nVeure vídeo: Ensenyar Diferent (És notícia)\nPublicat per Estelet a 11:15\nAquest cap de setmana els/les alumnes, pares, mares i mestres marxen de colònies TOTS JUNTS cap a Figueres!!!\nPublicat per Estelet a 12:10\nAquesta nit ha nascut l'Elsa i la Carla uns dies abans del què els tocava!!\nEnhorabona família Escoté Escalona!!!\nDesitgem que la Carla es recuperi el més aviat possible i es pugui reunir amb tota la família de nou!!\nUna abraçada per a la Maribel, l'Àlex i el Martí i un gran petonet per a les princesetes Carla i Elsa!!\nOFERTA EDUCATIVA CURS 2013-2014\nNo us ho penseu dos cops!!!\nVeniu a conèixer la nostra escola, no us faci recança!!!\nComproveu de primera mà el nostre sistema educatiu, innovador, multilingüe i personalitzat!!\nFeu cas del vostre cor i apunteu els vostres fills a l'Escola Estel!!\nElls us ho agrairan TOTA LA VIDA!!!\nMATRÍCULA OBERTA DURANT TOT L'ANY DE 0 A 12 ANYS!! 93 899 58 58\nPublicat per Estelet a 17:06\nII FESTA AFRICANA!!\nNo us perdeu la propera Festa Africana del dia 1 de juny!!!\nPrepareu-vos a ballar al so de l'Àfrica de la mà del grup Masara Traoré!!\nLa ballaruca està garantitzada!!\nHe marxat unes setmanes i quan torno m'adono que l'escola ha fet un munt d'activitats!!!\nQuin goig veure aquesta alegria, aquesta empenta i saber que està donant els seus fruits augmentant la família Estel dia rere dia!!\nEnhorabona a tots els pares, avis, mestres i alumnes per seguir oferint una altra manera d'entendre l'educació, la família i els valors!!!\nAra més que mai hem de recolzar que la nostra escola sigui viva, pionera i moooooolt especial!!!\nFESTA MIL·LENARI DE SANT PERE DE RIUDEBITLLES\nPublicat per Estelet a 16:53\nEtiquetes de comentaris: activitats, festa de la primavera, mil·lenari\nGuau, guau!!! Bub bub!!!\nAquest curs tenim una altra novetat!!! Durant dos dies s'ha realitzat un taller d'ensinistrament de gossos per als alumnes de l'escola dirigit per l'empresa BOSKAN.\nEls nens i nenes han après com tractar i respondre davant d'un gos.\nTots han disfrutat de valent i ja tenen ganes de més tallers!!\nMoltes gràcies i enhorabona Elisa i Goar per la bona feina que feu amb aquests animals!!\nEtiquetes de comentaris: taller gossos\n3a FIRA DE SANTA LLÚCIA A SANT PERE DE RIUDEBITLLE...


El bloc d'Iñaki Escudero: Teaming. Solidaritat amb molt poc esforç\nTeaming. Solidaritat amb molt poc esforç\nUs dono a conèixer una proposta que potser molts de vosaltres ja coneixereu, però pels que encara no la coneixeu resulta veritablement molt interessant.\nÉs el teaming. Consisteix en un acord entre els empleats i la direcció d'una empresa a través del qual els empleats es comprometen a que se'ls hi descompti del seu sou un petit import (en el cas de la nostra empresa, 1€) que anirà destinat a algun projecte de caire social-benèfic que decidim els mateixos empleats que ens apuntem. L'empresa descompta de la nòmina aquest petit import i a més es compromet a posar-hi la part equivalent a la que han aportat els seus empleats.\nEn el nostre cas, en poc més de mig any els empleats que ens vam apuntar em aconseguit arreplegar 1.269€. L'empresa, a través de la seva fundació, ha aportat 1.269€ més. En total 2.538€.\nEls mateixos empleats hem tingut l'opció de triar entre una dotzena d'entitats, proposades per nosaltres mateixos, dues a les que aniran destinats aquests diners. Finalment donada la igualtat en la votació entre les tres primeres entitats, s'ha decidit repartir l'ajut en tres parts. Les entitats destinatàries dels ajuts han estat:\nMetges Sense Fronteres: Entitat per tots coneguda\nEl Tupí: És un menjador social per a gent sense recursos que hi ha a Vic. A data d'avui col·lapsat per gent que s'hi ha d'acostar per poder gaudir del "luxe" de menjar calent.\nAfanoc (Associació de Nens amb Càncer): Formada per pares i amics de nens amb aquesta malaltia, té com a objectiu buscar solucions al conjunt de trastorns que envolten la malaltia. Es tracta d'evitar que el càncer sigui motiu de segregació i marginació.\nCadascuna d'aquestes entitats ja ha rebut la transferència amb els 846€ que els hi correspon. No sé si serà poc o molt, però si el teaming s'estengués entre les empreses, segurament molta gent (la més necessitada) es veuria beneficiada de la solidaritat entre treballadors.\nUs demano que mireu d'impulsar aquesta formula solidària amb els més necessitats des dels vostres centres de treball. Costa molt poc, però amb molt poc podem fer-hi molt.\nPublicat per iescudero a 16:17\nBona iniciativa, Iñaki, enhorabona!\n12 de febrer de 2009 a les 17:28


El Bloc de Joan Sabaté: Un deu per als tortosins i tortosines\nKimiK ha dit...\nLo Pavelló m'ha encantat!!!.\nJa era hora que a Tortosa puguessem tindre una infraestructura com aquesta. Aveure si ara podem fer moltes coses a n'aquest palau de fires per a atreure gent a les nostres Terres i natros mateixos gaudir de més actes públics i festes futures.\nSóc jove i m'agrada veure que la meva ciutat avança, va creixent i millorant POC a POC i POTSER en un futur la gent que hem estudiat una carrera no haurem d'anar a buscar-nos la vida a les capitals. Aquí es viu molt bé.\nEstic satisfet que li hagi agradat el pavelló, és una obra de tots els tortosins i tortosines per a tots els tortosins i tortosines. Un exemple de la recuperació del nostre optimisme de ciutat capdavantera. Evidentment, el pavelló està pensat per ser un gran contenidor i per tant té un caràcter clarament polifuncional. En aques sentit, a banda d'esdeveniments firals o d'altre tipus, també incorpora quatre pistes poliesportives molt necessàries a la nostra ciutat per tal de poder fer front a la demanda que hi ha.\nKimik, també crec que Tortosa està preparada perquè el seu jovent no hagi de marxar a fora. En aquest sentit, important també ha estat que avui disposem d'universitat pública i aviat disposem del nou campus precisament al costat del pavelló firal i que haguem construït el polígon industrial Catalunya Sud.\nEfectivament un deu per als tortosins i tortosines que han votat pel canvi...\nLa gent ha parlat clar i ha demostrat que no es deixa enlluernar per un sol edifici. La gent valora la sensibilitat d'un govern vers les persones. La gent valora una obra de govern en el seu conjunt.\nJoan, tu i la teva gent heu fracasat estrepitosament. Un 10 a la ciutadania que ho ha visualitzat clarament en aquestes eleccions municipals.


Parròquia Sant Jaume d'Algemesí.: CONVIVÈNCIA DE POSTCOMUNIÓ.\nPublicat per ADMINISTRADOR a 11:45\nPer una vegada més : MOLTISSIMES FELICITATS!!!!\nAcabe de descobrir aquest blog per algu q m'ho havia comentat i sabeu q?: m'ha recordat al q era aquest lloc fa un quant de temps.\nLa veritat q algu com jo li alegra veure q algo q estimem tant ha tornat a resorgir, q nanos els quals em vist creixer duen al cor tot aquelles meravelles q noslatres desitjarem mostrar-los d'aquests lloc. Pq com mil vegades em dit , aquestos q ja estem fets una mica majors per tot açò: la màgia no esta tantsols en creure algo amb l'anima, sino en mostrar a petits estels q açò q tant ens fascina ho tenen al seu davant tantsols cal q obriguen els ulls i no ho deixen mai escapar.(aixi seran sonmiadors per sempre com tots nosaltres)...\nGràcies una vegada més , per tots els q esteu i recordeu q mentre seguiu tot açò endavant fareu q una petita sonmiadora continue trobant-vos a faltar...\nD'una q era moni i ho continua sent al cor\n3 de març de 2009 a les 16:06\nEns ho hem agafat amb força i amb il·lusió, i volem transmitir als nostres nanos tota eixa màgia que hem rebut durant anys.\nPer a que després ells ocupen el nostre lloc, i continuen aquesta tasca tan especial.\nEn nom de l'equip de monitors, gràcies per tot, perquè hui som el que som gràcies als nostres monitors.\n3 de març de 2009 a les 20:32\nFelicitar-vos per com s'ho han passat de bé els meus fills en Navalón, i encara que han vingut un poc fets pols, ja m'han dit que no es perden els tres dies de Pasqua\nMoltes gràcies i anim per a seguir així.\n3 de març de 2009 a les 21:03\nEl més important de tot es no perdre mai la màgia, no deixeu q vos la facen perdre...; i recordeu q apesar de tot esteu ahí per un motiu molt important: mostrar als altres q viure amb el q creus al davant , no es gens mal , sino al contrari el millor sentiment q pots sentir .\nContinueu així, no pareu de treballar , pq al igual q aquesta mare us felicite , jo i tots els q forem monitords i vos em vist creixer de la gran llaor q porteu endavant.\n4 de març de 2009 a les 9:14